SUR OLIVIER DE LA MARCHE. 219 



m 



LES CINQ SENS 



Si ma plume fust d'or fin arabicque 

 Et mon papier de perles d'Orient, 

 L'encre moulut par art et par praticque 

 De diamans de couleur séraphique, 

 Pour eslre riche et durer longuement 

 La main divine et parfaict entendement, 

 Si me congnois se indigne de parfaire 

 Les vers suivans que je désire à faire. 



Qui hault emprent, il fault guider l'ouvrage 

 Si saigement que l'œuvre soit durable; 

 Qui veult escripre ou adrechier langage 

 A quelque grant ou noble personnaige, 

 Il doit peser que ce ne soit pas fable; 

 Qui veult conduire escripture louable, 

 11 doit premier ce bon Dieu appeller 

 Qui le conduise à escripre et parler. 



Donc de ma part à Dieu humblement prie 

 Qu'il me doint grâce de dicter et escripre 

 Chose qui soit agréant et amie, 

 Qui me deffende de quelque vice dire, 

 Et que les yeulx qui cestes vonldront lire 

 Tournent les cœurs à vertuz ensuyvir. 

 A ce je tens et tel est mon désir. 



1 Tel est le titre qu'on lit dans le manuscrit d'Anvers, sur lequel j'ai pris copie de la présente pièce. Il 

 m'a paru préférable à l'autre titre: Doctrine et loz pour madame A liénor (voir ci-dessus, pp. 128 et 1-46); 

 aussi l'ai-je conservé. 



